কিউজিআইএস

কিউজিআইএস একটি ভূ-উপাত্ত বিশ্লেষণ এর জন্য ব্যবহৃত উন্মুক্ত উৎস সফটওয়্যার যা বিনামূল্যে ব্যবহার করা যায়। QGIS supports Windows, macOS, and Linux. এটি উইন্ডোজ, ম্যাক ওএস এবং লিনাক্স অপারেটিং সিস্টেমে চালানো যায়। এটি বিভিন্ন উপাত্ত বিন্যাসের (ডাটা ফরম্যাট) ভূস্থানিক উপাত্ত দেখা, সম্পাদনা, মুদ্রণ এবং বিশ্লেষণের জন্য ব্যবহার করা হয়ে থাকে। কিউজিআইএস পূর্বে কোয়ান্টাম জিআইএস নামেও পরিচিত ছিল।

কার্যকারিতা 
কিউজিআইএস,  জিআইএস সফ্টওয়্যার হিসাবে কাজ করে, যা ব্যবহারকারীদের মানচিত্র অঙ্কন, সম্পাদন এবং উত্‌পাদন ছাড়াও ভূ-উপাত্ত বিশ্লেষণ এবং সম্পাদনা করা যায়। QGIS রাস্টার, ভেক্টর, নেট, এবং পয়েন্ট ক্লাউড স্তর নিয়ে কাজ করা যায়। ভেক্টর ডেটা বিন্দু, রেখা বা বহুভুজ বৈশিষ্ট্য হিসাবে সংরক্ষণ করা হয়। রাস্টার চিত্রগুলির একাধিক বিন্যাস সমর্থিত, এবং সফ্টওয়্যারটি চিত্রগুলিকে জিওরিফারেন্স করতে পারে।

কিউজিআইএস এ শেফফাইল, ব্যক্তিগত ভূ-উপাত্ত আধার (পার্সনাল জিওডাটাবেস), ডিএক্সএফ, ম্যাপইনফো, পোস্টজিআইএস এবং অন্যান্য প্রয়োজনীয় ফর্মেট নিয়ে কাজ করা যায়। ওয়েব ম্যাপ পরিষেবা এবং ওয়েব সংক্রান্ত পরিষেবা সহ অন্যান্য ওয়েব পরিষেবাগুলিও ব্যবহার করা যায়।

কিউজিআইএস সফ্টওয়্যারে পোস্টজিআইএস, গ্রাস জিআইএস, সাগা জিআইএস এবং ম্যাপসার্ভার সহ অন্যান্য ওপেন সোর্স জিআইএস প্যাকেজ গুলো নিয়া কাজ করা যায়। পাইথন বা সি++ এ লেখা প্লাগইন কিউজিআইএস এর ক্ষমতা প্রসারিত করে। প্লাগইনগুলি গুগল জিওকোডিং এপিআই ব্যবহার করে জিওকোড করতে পারে, আর্কজিআইএস-এ পাওয়া স্ট্যান্ডার্ড টুলগুলির মতো জিওপ্রসেসিং ফাংশন সম্পাদন করতে পারে এবং পোস্টগ্রেএসকিউএল/পোস্টজিআইএস, স্প্যাটিয়ালাইট এবং মাইএসকিউএল ডেটাবেসের সাথে ইন্টারফেস করতে পারে।

কিউজিআইএস এর উপরে তৈরি করা হয়েছে এবং স্ট্যান্ডার্ড ইনস্টলের মধ্যে রয়েছে, ব্যাপকভাবে ব্যবহৃত ওপেন-সোর্স জিআইএস ফরম্যাট এবং প্রজেকশন কনভার্সন লাইব্রেরি জিডিএএল ও প্রজ।

উন্নয়ন
গ্যারি শেরম্যান ২০০২ সালের শুরুর দিকে কোয়ান্টাম জিআইএসের (Quantum GIS) উন্নয়ন শুরু করেন, এবং এটি ২০০৭ সালে ওপেন সোর্স জিওস্পেশিয়াল ফাউন্ডেশন (OSGeo)-এর ইনকিউবেটর প্রকল্প হিসেবে অন্তর্ভুক্ত হয়। সংস্করণ ১.০ ২০০৯ সালের জানুয়ারিতে প্রকাশিত হয়।

২০১৩ সালে সংস্করণ ২.০ প্রকাশের সাথে সাথে আনুষ্ঠানিকভাবে নামটি "Quantum GIS" থেকে "QGIS" এ পরিবর্তন করা হয়, কারণ উভয় নাম সমান্তরালে ব্যবহার করা হচ্ছিল এবং বিভ্রান্তি এড়ানোর জন্য এই পরিবর্তন করা হয়।

মূলত সি++ ভাষায় লেখা, কিউজিআইএস (QGIS) ব্যাপকভাবে Qt লাইব্রেরির উপর নির্ভর করে। Qt ছাড়াও, QGIS এর প্রয়োজনীয় নির্ভরশীলতাগুলির মধ্যে রয়েছে জিইওএস (সফটওয়্যার লাইব্রেরি) এবং এসকিউলাইট। জিডিএএল, গ্রাস জিআইএস, পোস্ট জিআইএস এবং পোস্টগ্রে এসকিউএল-ও সুপারিশ করা হয়, কারণ এগুলি অতিরিক্ত ডেটা ফরম্যাটে অ্যাক্সেস প্রদান করে।

QGIS একাধিক অপারেটিং সিস্টেমে ব্যবহারের জন্য তৈরি করা হয়েছে, যার মধ্যে রয়েছে ম্যাক, লিনাক্স, ইউনিক্স এবং মাইক্রোসফট। মোবাইল ডিভাইসের জন্যও কয়েকটি থার্ড-পার্টি অ্যাপ্লিকেশন রয়েছে যা QGIS ব্যবহারের সুযোগ প্রদান করে, যেমন কিউফিল্ড (অ্যান্ড্রয়েড, আইওএস এবং উইন্ডোজ), মারজিন ম্যাপস (অ্যান্ড্রয়েড, আইওএস এবং উইন্ডোজ) এবং IntraMaps Roam (উইন্ডোজ)।

কিউজিআইএস, গ্রাস এর গ্রাফিকাল ইউজার ইন্টারফেস হিসাবেও ব্যবহৃত হতে পারে। QGIS এর ইনস্টলেশনের আকার অন্যান্য বাণিজ্যিক জিআইএস সফটওয়্যারের তুলনায় ছোট এবং সাধারণত কম র‍্যাম ও প্রসেসিং পাওয়ার প্রয়োজন হয়; ফলে এটি পুরনো হার্ডওয়্যারেও ব্যবহার করা যেতে পারে বা এমনকি কম সিপিইউ ক্ষমতাসম্পন্ন সিস্টেমে অন্যান্য অ্যাপ্লিকেশনগুলির সাথে একসাথে চালানো যেতে পারে।

QGIS স্বেচ্ছাসেবী ডেভেলপারদের দ্বারা রক্ষণাবেক্ষণ করা হয়, যারা নিয়মিত আপডেট এবং বাগ ফিক্স প্রকাশ করেন। , ডেভেলপাররা QGIS-কে ৪৮টি ভাষায় অনুবাদ করেছেন এবং এটি আন্তর্জাতিকভাবে একাডেমিক এবং পেশাদার পরিবেশে ব্যবহৃত হয়। কয়েকটি কোম্পানি QGIS-এর জন্য সমর্থন এবং ফিচার উন্নয়ন সেবা প্রদান করে থাকে।

কার্যাবলী

কিউজিআইএস ব্যবহারকারীদের ম্যাপ, চার্ট এবং ডায়াগ্রাম ব্যবহার করে তাদের ডেটা ভিজ্যুয়ালাইজ করতে সক্ষম করে, যেখানে বিভিন্ন প্রতীক ব্যবহারের মাধ্যমে উপস্থাপনাকে কাস্টমাইজ করার সুযোগ দেয়। ভৌগোলিক বিশ্লেষণের জন্য কিউজিআইএস-এর ক্ষমতাগুলির মধ্যে রয়েছে বাফার তৈরি, স্থানিক অনুসন্ধান এবং জিওপ্রসেসিং। আরো জটিল ভৌগোলিক বিশ্লেষণের জন্য, ব্যবহারকারীরা প্লাগইন এবং অ্যালগরিদম ব্যবহার করতে পারেন। এছাড়াও কিউজিআইএস সহজেই ভৌগোলিক ডেটা শেয়ার এবং প্রকাশ করতে সাহায্য করে, যেমন ম্যাপ, অনলাইন সেবা, অথবা প্রিন্ট ম্যাপ, বিভিন্ন ফাইল ফরম্যাটে, যেমন শেপফাইল, জিওটিআইএফএফ, এবং কেএমএল ফাইল।

 প্রিন্টেড ম্যাপ প্রস্তুত করার জন্য কিউজিআইএস-এ প্রিন্ট লেআউট ব্যবহার করা হয়। এটি ব্যবহার করে একাধিক ম্যাপ ভিউ, লেবেল, লেজেন্ড ইত্যাদি যোগ করা যায়।

তথ্যসূত্র 

ভৌগোলিক তথ্য ব্যবস্থা